আমরা এখন আইরা ফোরসের একেবারে সামনে পাথরের ব্রিজের ওপর দাঁড়িয়ে ফোরসের উৎস খোঁজার চেষ্টা করছি। এর উচ্চতা ৬৫ ফুট। ফোরসের মাথায় একটা ব্রিজে অনেকে দাঁড়িয়ে আছেন। আমরা এখানে দাঁড়িয়েই আইরা ফোরসের সঙ্গে নিজেদের ক্যামেরাবন্দি করে নীচে নামতে শুরু করলাম। কবি উইলিয়ামের কথা ভাবতে ভাবতে নস্ট্যালজিক হয়ে পড়েছিলাম। দূর থেকে ভেসে আসা ঘণ্টার ধ্বনিতে সম্বিত ফেরে। আমাদের গাড়ি হার্টসপ গ্রামের উদ্দেশে রওনা দেয়।